L 308/20 Den Europæiske Unions Tidende 24.11.2009 DIREKTIVER KOMMISSIONENS DIREKTIV 2009/141/EF af 23. november 2009 om ændring af bilag I til Europa-Parlamentets og Rådets direktiv 2002/32/EF for så vidt angår maksimalgrænseværdierne for arsen, theobromin, Datura sp., Ricinus communis L., Croton tiglium L. og Abrus precatorius L. (EØS-relevant tekst) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Europa-Parlamentets og Rådets direktiv 2002/32/EF af 7. maj 2002 om uønskede stoffer i foder- stoffer (!), særlig artikel 8, stk. 1, og ud fra følgende betragtninger: (1) — I henhold til direktiv 2002/32/EF er det forbudt at anvende produkter bestemt til foder med et indhold af uønskede stoffer, der overstiger de maksimumsindhold, der er fastsat i nævnte direktivs bilag I. (2) — For så vidt angår foderstoffer fremstillet ved forarbejd- ning af fisk eller andre havdyr, har medlemsstaternes kompetente myndigheder forelagt nye oplysninger om tilstedeværelsen af det samlede arsenindhold (summen af organisk og uorganisk arsen), der viser, at det er nødvendigt at hæve visse maksimalgrænseværdier for det samlede arsenindhold. Biprodukter fra fiskefilette- ringsindustrien er værdifulde råmaterialer til fremstilling af fiskemel og fiskeolie til anvendelse i foderblandinger, særlig fiskefoder. (3) — Det indebærer ingen ændringer af maksimalgrænseværdi- erne for uorganisk arsen, at man hæver maksimalgræn- seværdierne for det samlede arsenindhold i foderstoffer, der er fremstillet ved forarbejdning af fisk eller andre havdyr, og i foderstoffer til fisk. Da arsens potentielle skadelige virkninger for dyrs og mennesker sundhed bestemmes af den uorganiske bestanddel i et givet foder- stof eller fødevareprodukt, og blandinger indeholdende organisk arsen viser en meget lav potentiel toksicitet (?), har de hævede maksimalgrænseværdier for det samlede arsenindhold ikke betydning for beskyttelsen af dyre- sundheden og folkesundheden. () EFT L 140 af 30.5.2002, s. 10. (?) Videnskabelig udtalelse fra Den Europæiske Fødevaresikkerheds- autoritets Ekspertpanel for Forurenende Stoffer i Fødevarekæden om en anmodning fra Europa-Kommissionen angående arsen som uønsket stof i foderstoffer (EFSA Journal (2005) 180, 1-35). (4) — Ibilag I til direktiv 2002/32/EF er maksimalgrænsevær- dien for arsen fastsat for det samlede arsenindhold, da der ikke findes en standardiseret rutinemetode for analyse af uorganisk arsen. Men i tilfælde af at de kompetente myndigheder anmoder om en analyse af indholdet af uorganisk arsen, er der i bilaget fastsat en maksimalgræn- seværdi for uorganisk arsen. (5) — Da ekstraktionsmetoden i nogle tilfælde har væsentlig indflydelse på analyseresultatet for det samlede arsenind- hold, bør der specificeres en referenceekstrationspro- cedure, der skal anvendes ved offentlig kontrol. (6) — Oplysninger fra de kompetente myndigheder og de berørte organisationer viser et væsentligt indhold af arsen i tilsætningsstoffer, der tilhører den funktionelle gruppe forbindelser af sporstoffer, som er godkendt med hjemmel i Europa-Parlamentets og Rådets forord- ning (EF) nr. 1831/2003 ). Der bør fastsættes maksi- malgrænseværdier for arsen i disse tilsætningsstoffer for at beskytte dyresundheden og folkesundheden. (7) — For så vidt angår theobromin konkluderede Den Europæ- iske Fødevaresikkerhedsautoritet (EFSA) i sin udtalelse af 10. juni 2008 (?), at de gældende maksimalgrænseværdier for theobromin muligvis ikke beskytter visse dyrearter. Der blev anført mulige skadelige virkninger på svin, hunde og heste og på malkekøers mælkeproduktion. Der bør derfor fastsættes lavere maksimalgrænseværdier. (8) — For så vidt angår alkaloider i Datura sp. konkluderede EFSA i sin udtalelse af 9. april 2008 (?), at tropanalka- loider forekommer i alle typer Datura sp., og at maksi- malgrænseværdierne for Datura stramonium L. som fastsat i bilag I til direktiv 2002/32/EF derfor bør udvides til at omfatte alle typer Datura sp. af hensyn til beskyttelsen af dyrs og især svins sundhed. () EUT L 268 af 18.10.2003, s. 29. () Videnskabelig udtalelse fra Ekspertpanelet for Forurenende Stoffer i Fødevarekæden om en anmodning fra Europa-Kommissionen angå- ende theobromin som uønsket stof i foderstoffer (EFSA Journal (2008) 725, 1-66). () Videnskabelig udtalelse fra Ekspertpanelet for Forurenende Stoffer i Fødevarekæden om en anmodning fra Europa-Kommissionen angå- ende tropanalkaloider (fra Datura sp.) som uønsket stof i foderstoffer (EFSA Journal (2008) 691, 1-55).